Uriah Heep
Uriah Heep je engleski rock bend osnovan u Londonu, osnovan 1969. godine, a koji se smatra jednim od najvažnijih hard rock izvođača ranih 1970-ih. Muzički stil im je karakterističan po fuziji progressive/art rocka i heavy metala sa agresivnim korištenjem klavijatura, snažnih vokala i (ranim danima) opernog stila Davida Byrona. Dvanaest albuma benda je uspjelo doći na UK Albums Chart (Return to Fantasy je dosegao br. 7 godine 1975) dok se petnaest našlo na američkoj listi Billboard 200 (Demons and Wizards iz 1972. je bio najuspješniji, došavši na 23. mjesto). Kasnih 1970-ih je bend stekao ogromnu popularnost u Njemačkoj sa hit-singlicom "Lady in Black". 1980-ih se publika Uriah Heepa počela prorjeđivati, tako da su u SAD i UK došli do statusa kult benda. Međutim, dan-danas su uspjeli zadržati popularnost u drugim dijelovima svijeta, tako da su u stanju rasprodati arene i stadione na Balkanu, Njemačkoj, Japanu, Holandiji, Rusiji i Skandinaviji. Tokom karijere su prodali preko 30 miliona albuma.